เปรี้ยวปากอยากกินอะไรเผ็ดๆ เลยลองแวะมาลองอาหารอิสานที่ร้านตำซี๊ดส์ อยู่ถนนเส้นเลี่ยวเมืองหนองมนเยื้องๆ กับครัวชนบท ร้านนี้ดัดแปลงจากร้านเค้กเก่า บรรยากาศเลยดูน่ารักไม่เหมือนส้มตำ มีมุมน้องแกะด้วย แบ่งโซนนั่งห้องแอร์ และนั่งที่สนามหญ้าด้านนอกได้บรรยากาศดี สั่งอาหารมาชิมหลายอย่าง
         - ส้มตำซี้ดส์ 120 บาท เป็นส้มตำปูม้าเพิ่มมูลค่าโดยใส่ไข่ปูด้วย ได้รสสามรสกลมกล่อมดี
         - ลาบแซลม่อนวาซาบิ 150 บาทแซลม่อนยังเย็นๆ ได้รสชาติวาซาบิฉุนเบาๆ รสชาติเปรี้ยวนำ
         - ยำหอยหวาน 120 บาท หอยสด น้ำยำรสจัดดี
         - แหนมกระดูกหมูทอด 80 บาท รสชาติดี
         - ต้มแซบกระดูกอ่อน 150 บาท รสจัดจ้าน อร่อยดี
         - ส้มตำปู+ปลาร้า จานละ 60 บาท สั่งมา 2 จาน เผ็ดกัยไม่เผ็ด รสชาติเปรี้ยวไป
         - ยำคอหมูย่างชีส 90 บาท คอหมูรสชาติหวานเค็ม ตัดน้ำยำเปรี้ยวหวาน กินกับชีสเค็มๆ เข้ากันอร่อยดี
         - ปีกไก่ทอด 80 บาท มี 4 ชิ้น แพงไปนะจานนี้ รสชาติธรรมดา
  >>> รสชาติอาหารส่วนใหญ่ออกเปรี้ยวนำหรือจะเป็นคอนเซปร้านที่ต้องซี๊ดส์ ?? <<<